Publication: Magyar Közlöny
Issue: MK-2006-53 (Year: 2006, Number: 53)
Era: 2004-2010
Section: szóló 2006. évi XXVI. törvény (a továbbiakban: Fbkt.)
Paragraph Index: 622

3. A tagság keletkezése és megszûnése a kõolaj szekcióban 3.1. A Szövetség tagjává válnak a Kt. 2. §-ának (1) bekezdésében és 10. §-ában meghatározott természetes és jogi személyek, valamint jogi személyiséggel nem rendelkezõ gazdasági társaságok, továbbá egyéni vállalkozók attól a naptól kezdve, amelyen a Kt. 2. §-ának (2) bekezdése szerinti kõolajat vagy kõolajterméket hoznak be európai uniós tagállamból (a továbbiakban: tagállam) vagy harmadik országból – kivéve a Kt. 4. §-ának (1) bekezdésében meghatározott eseteket – belföldi feldolgozás, felhasználás vagy továbbforgalmazás céljából. 3.2. A behozatalt végzõ a behozatalt megelõzõen köteles tagként a Szövetségnél írásban jelentkezni. Bejelentésében közölni tartozik tevékenysége célját, jellegét és behozatalának várható (tervezett) mértékét. 3.3. A Szövetség a bejelentést 8 napon belül visszaigazolja, egyben megküldi az új tagnak a Szövetség tagsági jogviszonyra vonatkozó szabályzatait, nyomtatványait stb., egyben közli a tagra irányadó hozzájárulás mértékét, az adatszolgáltatási és eljárási rendet. 3.4. A törvény erejénél fogva kötelezõ tagsági jogviszony a behozatal idõpontjában jön létre, ettõl kezdõdõen kötelezõ a tagra az Alapszabály, megilletik a tagi jogok és terhelik a kötelezettségek. 3.5. A tagok a behozott kõolaj- és kõolajtermékmennyiségek arányában a Szövetség bankszámlájára hozzájárulást fizetnek. A hozzájárulás mértékét a közgyûlés az igazgatótanács javaslata alapján határozza meg. 3.6. A tagsági jogviszony megszûnik, ha a tag készletezési kötelezettséggel járó tevékenységét legalább egy éve nem folytatja. 3.7. A behozatali tevékenység megszüntetését vagy szüneteltetését a tag köteles írásban bejelenteni. A Szövetség a bejelentést visszaigazolja. Bejelentés hiányában köteles a Szövetség a tagot a nyilvántartásból törölni, ha a tevékenység megszûnését hivatalból észleli. 3.8. A tagsági viszony megszûnésekor a Szövetség és a tag egymással elszámolnak. Az elszámolásra a Kt. és az Alapszabály rendelkezései irányadóak. 2006/53. szám 3/A. A tagság keletkezése és megszûnése a földgáz szekcióban 3/A.1. A Szövetség tagjává válnak az Fbkt. 7. § (1) bekezdésében meghatározott személyek. 3/A.2. Az Fbkt. hatálybalépésének napján a Szövetség tagjává válik

Source: https://magyarkozlony.hu/hivatalos-lapok/bc5723fc7c2c2751334a07e75593559861646f19/dokumentumok/d77991098800e27b996c2e1103840a50a4a3a32f/letoltes